বিএমবিএর নেতারা সাংবাদিকদের জানান, দেশে দেড় লাখেরও বেশি কোম্পানি থাকলেও মাত্র ৩০০টি কোম্পানি পুঁজিবাজারে তালিকাভুক্ত রয়েছে। তাই আমরা চাইছি আরো কোম্পানি পুঁজিবাজারে আসুক। বাজারের পরিধি বাড়ানোর জন্য আমরা নিয়ন্ত্রক সংস্থা ও শিল্পোদ্যোক্তাদের মধ্যে সেতুবন্ধ হিসেবে কাজ করতে চাই। অনেক উদ্যোক্তার মধ্যেই পুঁজিবাজার নিয়ে ভীতি কাজ করে। তাই আলাপ-আলোচনার মাধ্যমে আমরা তাদের এ ভীতি দূর করতে চাইছি। আশা করছি, সবার সম্মিলিত প্রচেষ্টায় ভবিষ্যতে দেশের প্রতিষ্ঠিত শিল্প প্রতিষ্ঠানগুলো পুঁজিবাজারে আসবে।